લંડન- ભારતની બેન્કોમાંથી 9 હજાર કરોડથી પણ વધારેની લોન લઈને વિદેશ ભાગી ગયેલા લિકર કિંગ વિજય માલ્યા સામે લંડનમાં ચાલી રહેલા કેસની સુનાવણીમાં આજે મહત્વનો દિવસ છે. લંડનના વેસ્ટમિન્સ્ટર મેજિસ્ટ્રેટ આ કેસમાં આજે ચુકાદાની તારીખ જાહેર કરી શકે છે. મળતી માહિતી મુજબ વિજય માલ્યા પણ કોર્ટમાં હાજર રહેશે તેમ માનવામાં આવી રહ્યું છે. આપને જણાવી દઈએ કે, કિંગફિશર એરલાઈન્સના પૂર્વ માલિક વિજય માલ્યા ભારતમાં તેનું પ્રત્યાર્પણ નહીં કરવા માટે બ્રિટનની કોર્ટમાં કાનૂની લડાઈ લડી રહ્યા છે. ગત વર્ષે એપ્રિલમાં તેમની અટકાયત કરાયા બાદથી વિજય માલ્યા હાલમાં જામીન પર મુક્ત છે.